wickkiey/tamil-wikipedia-chunked huggingface dataset:
# மகிந்த அமரவீர

**மஹிந்த அமரவீர** (*Mahinda Amaraweera,* (பிறப்பு: பிப்ரவரி 12, 1962) இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், ஐக்கிய மக்கள் சுதந்திர முன்னணியின் சார்பில் ஹம்பாந்தோட்டை மாவட்டத்திலிருந்து மக்களால் தெரிவு செய்யப்பட்ட உறுப்பினர். இவர் திட்டமிடல் முகாமைத்துவ அமைச்சராகவும் உள்ளார். சுதந்திர இலங்கையின் 10வது நாடாளுமன்றம் (1994), சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார். இவர் 2015 செப்டம்பர் 4 அன்று மீன்பிடி மற்றும் நீரியல் வள அமைச்சராக நியமிக்கப்பட்டார்.
# மகிந்த அமரவீர

## வாழ்க்கைக் குறிப்பு

கொழும்பு, 110/8, விஜயராம மாவத்தையில் வசிக்கும் இவர், பௌத்த மதத்தைச் சேர்ந்தவர்.  
- மஹிந்த அமரவீர
# எம். ரி. ஹசன் அலி

**எம். ரி. ஹசன் அலி** (*M.T. HASEN ALI*, பிறப்பு: மே 18, 1945), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சி சார்பில் தெரிவு செய்யப்பட்ட தேசிய பட்டியல் உறுப்பினர். ஒரு பொறியியலாளர்.
# எம். ரி. ஹசன் அலி

## வாழ்க்கைக் குறிப்பு

30, கடற்கரை வீதி, மவுன்ட் லெவனியா, கல்கிஸ்ஸயில் வசிக்கும் இவர், இசுலாம் மதத்தைச் சேர்ந்தவர்.  
- எம். ரி. ஹசன் அலி
# துமிந்த திசாநாயக்க

**துமிந்த திசாநாயக்க** *(Duminda Dissanayake,*, (பிறப்பு: மார்ச்சு 28, 1979) இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், ஐக்கிய மக்கள் சுதந்திர முன்னணி சார்பில் மொனராகலை மாவட்டத்திலிருந்து மக்களால் தெரிவு செய்யப்பட்ட உறுப்பினர். இவர் இளைஞர் விவகாரம் திறன் அபிவிருத்தி பிரதி அமைச்சராகவும் உள்ளார். சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார். இவர் 2015 செப்டம்பர் 4 அன்று விவசாய அமைச்சராக நியமிக்கப்பட்டார்.
# துமிந்த திசாநாயக்க

## வாழ்க்கைக் குறிப்பு

கொழும்பு பத்தரமுல்லையில் வசிக்கும் இவர், பௌத்த மதத்தைச் சேர்ந்தவர்.  
- துமிந்த திசாநாயக்க
# லலித் திசாநாயக்க

**லலித் திசாநாயக்க*** Lalith Dissanayake,*, இலங்கை அரசியல்வாதி. இவர் 2010) ஏப்ரலில் நடைபெற்ற 7வது நாடாளுமன்றப் பொதுத் தேர்தலில் ஐக்கிய மக்கள் சுதந்திர முன்னணி சார்பில் கேகாலை மாவட்டத்திலிருந்து மக்களால் தெரிவு செய்யப்பட்ட உறுப்பினர். இவர் சுகாதார பிரதி அமைச்சராகவும் உள்ளார். சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.
# லலித் திசாநாயக்க

## வாழ்க்கைக் குறிப்பு

கொழும்பில் வசிக்கும் இவர், பௌத்த மதத்தைச் சேர்ந்தவர்.  
- லலித் திசாநாயக்க
# சஜின் டி வாஸ் குணவர்தன

**சஜின் டி வாஸ் குணவர்தன** (*Sajin Vass Gunawardena*, பிறப்பு: மே 2, 1973), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், ஐக்கிய மக்கள் சுதந்திர முன்னணி சார்பில் காலி மாவட்டத்திலிருந்து மக்களால் தெரிவு செய்யப்பட்ட உறுப்பினர்.
# சஜின் டி வாஸ் குணவர்தன

## வாழ்க்கைக் குறிப்பு

கொழும்பில் வசிக்கும் இவர், பௌத்த மதத்தைச் சேர்ந்தவர்.  
- சஜின் டி வாஸ் குணவர்தன
# மொஹான் பிரியதர்சன டி சில்வா

**மொஹான் பிரியதர்சன டி சில்வா** (*MOHAN PRIYADARSHANA DE SILVA*, (பிறப்பு: டிசம்பர் 23, 1966), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், ஐக்கிய மக்கள் சுதந்திர முன்னணி சார்பில் காலி மாவட்டத்திலிருந்து மக்களால் தெரிவு செய்யப்பட்ட உறுப்பினர்.
# மொஹான் பிரியதர்சன டி சில்வா

## வாழ்க்கைக் குறிப்பு

காலி தொடன்துவயில் வசிக்கும் இவர், ஒரு சட்டத்தரணி ஆவார். பௌத்த மதத்தைச் சேர்ந்தவர்.  
- மொஹான் பிரியதர்சன டி சில்வா
# ரி. ரஞ்சித் டி சொய்சா

**ரி. ரஞ்சித் டி சொய்சா** (*T. RANJITH DE SOYSA*, (பிறப்பு: மே 3, 1962), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், ஐக்கிய மக்கள் சுதந்திர முன்னணி சார்பில் இரத்தினபுரி மாவட்டத்திலிருந்து மக்களால் தெரிவு செய்யப்பட்ட உறுப்பினர்.
# ரி. ரஞ்சித் டி சொய்சா

## வாழ்க்கைக் குறிப்பு

இரத்தினபுரி, கொடகவெலயில் வசிக்கும் இவர், ஒரு பெருந்தோட்டத்துறை அதிகாரி ஆவார். பௌத்த மதத்தைச் சேர்ந்தவர்.  
- ரி. ரஞ்சித் டி சொய்சா
# ஹர்சா டி சில்வா

**ஹர்சா டி சில்வா** (*Harsha de Silva*, (பிறப்பு: ஆகத்து 30, 1964), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், ஐக்கிய தேசியக் கட்சி சார்பில் தெரிவு செய்யப்பட்ட தேசிய பட்டியல் உறுப்பினர்.
# ஹர்சா டி சில்வா

## வாழ்க்கைக் குறிப்பு

கொழும்பில் வசிக்கும் இவர், ஒரு பொருளியலாளர் ஆவார். பௌத்த மதத்தைச் சேர்ந்தவர்.  
- ஹர்சா டி சில்வா
# சீனித்தம்பி யோகேஸ்வரன்

**சீனித்தம்பி யோகேஸ்வரன்** (*Seeniththamby Yogeswaran*, பிறப்பு: 16 ஏப்ரல் 1970) இலங்கைத் தமிழ் அரசியல்வாதியும் நாடாளுமன்ற உறுப்பினரும் ஆவார்.
# சீனித்தம்பி யோகேஸ்வரன்

## அரசியலில்

யோகேசுவரன் 2010 நாடாளுமன்றத் தேர்தலில் இலங்கைத் தமிழரசுக் கட்சியின் சார்பில் தமிழ்த் தேசியக் கூட்டமைப்பு வேட்பாளராக மட்டக்களப்பு மாவட்டத்தில் போட்டியிட்டு வெற்றி பெற்று நாடாளுமன்றம் சென்றார். 2015 தேர்தலில் மீண்டும் மட்டக்களப்பு மாவட்டத்தில் போட்டியிட்டு 34,039 விருப்பு வாக்குகள் பெற்று தெரிவானார்.
# ஆர். யோகராஜன்

**ஆர். யோகராஜன் ** *(R. Yogarajan),* இலங்கை அரசியல்வாதி). இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், ஐக்கிய தேசியக் கட்சியின் சார்பில் தெரிவு செய்யப்பட்ட தேசிய பட்டியல் உறுப்பினர்.
# ஆர். யோகராஜன்

## வாழ்க்கைக் குறிப்பு

கொழும்பில் வசிக்கும் இவர் ஒரு பொறியியலாளர் ஆவார். இந்து மதத்தைச் சேர்ந்தவர்.  
- ஆர். யோகராஜன்
# விழுங்கற்கடுமை

**விழுங்கற்கடுமை** (*Dysphagia*) என்றால் திடமான உணவுகளையும் நீர்ம உணவுகளையும் வாயில் இருந்து இரைப்பைக்கு விழுங்குவதில் உள்ள கடினத்தைக் குறிக்கும் நோயின் உணர்குறியாகும். இவை நோயின் உணர் அறிகுறிகளாக அ.நோ.வ - 10 இல் வகைப்படுத்தப்பட்டிருப்பினும் சிலவேளைகளில் தனித்துவமான சந்தர்ப்பமாகக் கருதப்படுவதுண்டு. விழுங்கற்கடுமையால் பாதிக்கப்பட்டிருப்போர் சிலவேளைகளில் அதனைப் பற்றி உணருவதில்லை.  
விழுங்கற்கடுமை போல வேறு உணர்குறிகள் உண்டு; அவற்றுள் விழுங்கல்வலி எனப்படுவது உணவு விழுங்குகையில் உணரப்படும் வலியைக்குறிக்கும், பிறிதொன்று "தொண்டையில் உருண்டை" (Globus pharyngis) எனப்படும் தொண்டைப்பகுதியில் ஏதோ ஒரு கட்டி ஒன்று அடைப்பதைப் போன்ற உணர்வைக் குறிக்கும். தொண்டையில் உருண்டை அழற்சி காரணமாகவோ அல்லது உளவியல் சம்பந்தமானதாகவோ ஏற்படலாம். உணவை விழுங்குவதற்கு ஏற்படக்கூடிய பயமான உணர்வு விழுங்கற்பயம் அல்லது ஃபாகோபோபியா (phagophobia) என அறியப்படுகின்றது.
# விழுங்கற்கடுமை

## வகைகள்

1. வாய்த்தொண்டை விழுங்கற்கடுமை
1. உணவுக்குழலிய விழுங்கற்கடுமை
1. செயற்பாட்டு விழுங்கற்கடுமை
# விழுங்கற்கடுமை

## இணைந்த அறிகுறிகள்

விழுங்கற்கடுமை உள்ளோரில் இருமல், மூச்சடைத்தல் போன்றவை பொதுவாகக் காணப்படும். இந்நோயாளிகள் உணவு தொண்டையில் அல்லது மேல் நெஞ்சில் ஒட்டி இருப்பது போன்ற உணர்வைக் கொண்டிருப்பர், இந்த நிலை உணவு விழுங்கும்போது ஏற்படுகின்றது.
சில நோயாளிகள் தமக்கு விழுங்கற்கடுமை இருப்பதை அறிந்திருப்பதில்லை. சிகிச்சை வழங்கப்படாத விழுங்கற்கடுமை ஆபத்தானது. இத்தகைய சந்தர்ப்பங்களில் உணவு, நீர்ம வகைகள் நுரையீரலுக்குள் புகும், இது உறிஞ்சல் நுரையீரல் அழற்சி (அசுப்பிரேசன் நியுமோனியா) எனப்படும். இருமல் உறிஞ்சல் நுரையீரல் அழற்சி இருப்பதைக் காட்டும் அறிகுறியாகும், எனினும் சிலருக்கு இருமலும் இருப்பதில்லை.
# விழுங்கற்கடுமை

## காரணங்கள்

- பக்கவாதம் (Stroke) அல்லது மூளைக்காயங்கள்
- இயக்க நரம்பணு நோய்கள் (அமையோட்ரோபிக் லேட்டரல் ஸ்க்லெரோசிஸ்)
- நடுக்குவாதம் (பார்கின்சன் நோய்)
- இளம்பிள்ளை வாதம்
- மல்ட்டிபிள் ஸ்களீரோசிஸ்
- தலை, கழுத்து அறுவைச்சிகிச்சை
- வயது (முதிர்ந்தோர்)
- உணவுக்குழாய் பிறப்புக் குறைபாடுகள், நோய்கள், புற்றுநோய்கள்
- கதிர்வீச்சு நோய்
# விழுங்கற்கடுமை

## அறுதியிடல்

உடற்பரிசோதனை மூலம் நரம்பு சம்பந்தமான நோய்கள் அறியப்படும், உதாரணமாக, ஒரு நபரது வாய் மூடித் திறப்பது; உணவை அரைத்து மெல்லுவது போன்றவை அவதானிக்கப்படும். உணவு விழுங்கும்போது அவதானிப்பதற்காக ஒரு குவளை தண்ணீர் நோயாளிக்குக் குடிக்கக் கொடுக்கப்படும், பின்னர் இயலுமானால் சில உணவுவகைகள் உட்கொள்ளும்போது விழுங்குவது அவதானித்தல் மேற்கொள்ளப்படும். விழுங்கும்போது அதிகளவிலான உமிழ்நீர் உண்டாகுதல், தாமதமான ஆரம்ப விழுங்கல், இருமல், ஈரலிப்பான குரல், கரடுமுரடான குரல் போன்றவை விழுங்கற்கடுமை இருப்பதை உணர்த்துகின்றது.
# லைனஸ் (திருத்தந்தை)

**லீனஸ்** (*Linus*) அல்லது **லீனுஸ்** அல்லது **லைனஸ்** என்பவர் கத்தோலிக்க திருச்சபையின் இரண்டாம் திருத்தந்தையாகக் கருதப்படுகிறார். இயேசுவால் திருச்சபையின் தலைவராக ஏற்படுத்தப்பட்ட புனித பேதுருவே தம் வழித்தோன்றலாக லீனஸை நியமித்தார் என்பது மரபு. இவர் கி.பி. சுமார் 67இலிருந்து 76 வரை திருச்சபையின் தலைவராகவும் உரோமை ஆயராகவும் இருந்தார்.  
- லீனஸ் (; ) என்னும் பெயர் கிரேக்கத்தில் "விண்ணப்பம் செய்பவர்" என்று பொருள்படும்.  
முதலாம் கிளமெண்ட் என்னும் திருத்தந்தை விட்டுச்சென்ற குறிப்பின்படி, லீனஸ் என்பவரே பேதுருவின் பின் திருத்தந்தை ஆனார்.  
இவர் திருச்சபையின் தலைமைப் பொறுப்பை ஏற்றதாகக் குறிப்பிடுகின்ற மிகப் பழமையான சான்று புனித இரனேயுஸ் என்பவர் ஆவார். அவர் கி.பி. 180 அளவில் பின்வருமாறு எழுதினார்:  
3-4 நூற்றாண்டுகளில் வாழ்ந்த புனித ஜெரோம் என்பவரும்,  
என்று குறிப்பிடுகிறார்.  
லீனஸ் மறைச்சாட்சியாக உயிர்துறந்தார் என்று சில ஏடுகள் கூறுகின்றன.
# அனுர பிரியதர்சன யாப்பா

**அனுர பிரியதர்சன யாப்பா ** *(Anura Priyadharshana Yapa*, (பிறப்பு: சனவரி 18, 1959) இலங்கை அரசியல்வாதி). இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், ஐக்கிய மக்கள் சுதந்திர முன்னணியின் சார்பில் குருனாகலை மாவட்டத்திலிருந்து மக்களால் தெரிவு செய்யப்பட்ட உறுப்பினர். இவர் சுற்றாடல்துறை அமைச்சராகவும் உள்ளார். சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார். இவர் 2015 செப்டம்பர் 4 அன்று முதலீட்டு மேலாண்மை அமைச்சராக நியமிக்கப்பட்டார்.
# அனுர பிரியதர்சன யாப்பா

## வாழ்க்கைக் குறிப்பு

யக்வெலவில் வசிக்கும் இவர் ஒரு சட்டத்தரணி ஆவார். பௌத்த மதத்தைச் சேர்ந்தவர்.
# ஜோதிடச் சுடர் ஒளி (சிற்றிதழ்)

**ஜோதிடச் சுடர் ஒளி** இந்தியா, தமிழ்நாடு, சென்னையிலிருந்து 1993ஆம் ஆண்டில் வெளிவந்த ஓர் மாத இதழாகும்.
# ஜோதிடச் சுடர் ஒளி (சிற்றிதழ்)

## ஆசிரியர்

ஜோதிடவாணி முனைவர் திருமதி ஹனிபா
# ஜோதிடச் சுடர் ஒளி (சிற்றிதழ்)

## உள்ளடக்கம்

இவ்விதழில் இசுலாமிய செய்திகளுக்கும். ஆக்கங்களுக்கும் முக்கியத்துவம் கொடுக்கப்பட்டிருந்தது. சோதிடம் பற்றிய கருத்துகளும், பிரபஞ்சம் பற்றிய கருத்துகளும், நட்சத்திரங்கள் பற்றிய கருத்துக்களும் குறிப்பிடப்பட்டிருந்தன.
# சம்சுல் இஸ்லாம் (இதழ்)

**சம்சுல் இஸ்லாம்** பர்மா, இரங்கூன் எனுமிடத்திலிருந்து 1926ம் ஆண்டில் வெளிவந்த ஒரு வார இதழ்.
# சம்சுல் இஸ்லாம் (இதழ்)

## ஆசிரியர்

- கா.பொ.முகமது இபுராகிம்.
இவர் இரங்கூன் 'தேசோபகாரி" ஆசிரியராக இருந்தவர்.
# சம்சுல் இஸ்லாம் (இதழ்)

## பொருள்

'சம்சுல் இஸ்லாம்' என்றால் 'இஸ்லாத்தின் சூரியன்' என்று பொருள்படும்
# சம்சுல் இஸ்லாம் (இதழ்)

## உள்ளடக்கம்

இவ்விதழ் செய்திகளுக்கும் இசுலாமிய ஆக்கங்களும் முக்கியத்துவம் கொடுத்திருந்தது.
இசுலாமியர்களிடத்தே காணப்படும் மூடநம்பிக்கைகளுக்கெதிரான விளக்கத்தை வழங்கும் ஆக்கங்களையும் கொண்டிருந்தது.
# சரீஅத் பேசுகிறது (சிற்றிதழ்)

**சரீஅத் பேசுகிறது** இந்தியா, நெல்லையிலிருந்து 1987ம் ஆண்டில் வெளிவந்த ஒரு மாத இதழாகும்.
# சரீஅத் பேசுகிறது (சிற்றிதழ்)

## ஆசிரியர்

- சலாவுதீன் ரியாஜி.
இவர் 'தமிழ் நாடு ஜமாஅத்துல் உலமா சபை' பொதுச் செயலாளர். 'சண்டமாருதப் பேச்சாளர்" என்று புகழ் பெற்றவர்.
# சரீஅத் பேசுகிறது (சிற்றிதழ்)

## பொருள்

சரீஅத் என்றால், ' சமயம்" என்று பொருள்படும்.
# சரீஅத் பேசுகிறது (சிற்றிதழ்)

## உள்ளடக்கம்

இது ஒரு கொள்கை விளக்க ஏடு என்றடிப்படையில் இசுலாமிய அடிப்படை கொள்கைகளான கலிமா (நம்பிக்கை) தொழுகை, நோன்பு, சகாத் (ஏழை வரி), ஹஜ் போன்றவற்றை தெளிவுபடுத்தும் ஆக்கங்களை இது கொண்டிருந்தது.
# ஸ்டார் (சிற்றிதழ்)

**ஸ்டார்** இந்தியா காரைக்காலிலிருந்து 1946ம் ஆண்டில் மாதமிருமுறை வெளிவந்த ஒரு இதழாகும். இவ்விதழ் ஆங்கிலப் பெயரைக் கொண்டிருந்தாலும் இதுவொரு தமிழ் இதழாகும்.
# ஸ்டார் (சிற்றிதழ்)

## ஆசிரியர்

- சயீது கமால்.
# ஸ்டார் (சிற்றிதழ்)

## உள்ளடக்கம்

சிறுகதைகள், கவிதைகள், கட்டுரைகள், துணுக்குகள், கேள்வி பதில், வாசகர் அரங்கம், திரைப்படச் செய்திகள் போன்ற பல்சுவை அம்சங்களை இது தன்னகத்தே கொண்டிருந்தது.
# ஸைபுல் இஸ்லாம் (1890)

**ஸைபுல் இஸ்லாம்** இலங்கை, கொழும்பிலிருந்து 1890ம் ஆண்டில் வெளிவந்த ஒரு வார இதழாகும்.
# ஸைபுல் இஸ்லாம் (1890)

## ஆசிரியர்

- அ. அப்துல் ரகுமான்.
# ஸைபுல் இஸ்லாம் (1890)

## உள்ளடக்கம்

இவ்விதழ் 19ம் நூற்றாண்டின் இறுதியில் இலங்கையில் வெளிவந்த ஒரு இதழ் என்றடிப்படையில் தமிழையும், அரபுத் தமிழையும் இது கொண்டிருந்தது. விசேடமாக இக்காலகட்டத்தில் இசுலாமியர்களிடையே முக்கியத்துவம் பெற்றிருந்த பைத்துக்கள், கஸீதாக்கள் போன்றவற்றை வெளியிட்டதுடன், இசுலாமிய கொள்கை விளக்கங்களையும், இசுலாமிய செய்திகளையும் இது வெளியிட்டது.
# ஸைபுல் இஸ்லாம் (1890)

## பொருள்

'ஸைபுல் இஸ்லாம்' என்றால் 'இஸ்லாத்தின் வாள்' என்று பொருள்படும்.
# ஸைபுல் இஸ்லாம் (1890)

## ஆதாரம்

- இலங்கையில் இஸ்லாமிய இதழியல் வரலாறு - புன்னியாமீன்
- 19ம் நூற்றாண்டின் இதழியல் - புன்னியாமீன் (அல்ஹிலால் இதழ் 7, 1982)
# ஹக்குல் இஸ்லாம் (இதழ்)

**ஹக்குல் இஸ்லாம்** இந்தியா கூத்தாநல்லூரிலிருந்து 1930ம் ஆண்டில் வெளிவந்த ஒரு இதழாகும்.
# ஹக்குல் இஸ்லாம் (இதழ்)

## ஆசிரியர்

- ஹாஜி மு. அப்துல் காதிர்.
# ஹக்குல் இஸ்லாம் (இதழ்)

## பொருள்

'ஹக்குல் இஸ்லாம்' எனும் அரபுப் பதம் 'இஸ்லாமிய உண்மை' என்று பொருள்படும்
# ஹக்குல் இஸ்லாம் (இதழ்)

## உள்ளடக்கம்

இசுலாமிய ஆக்கங்களையும். செய்திகளையும் இவ்விதழ் முக்கியத்துவம் கொடுத்து வெளியிட்டது. இசுலாத்துக்கெதிரான பிரச்சாரங்களுக்கும், கருத்துகளுக்கும் உரிய விளக்கத்தை இவ்விதழ் வழங்கி வந்தது.
# வேக வரம்பு

**வேக வரம்பு** (*speed limit*) விதித்தல், சாலைகளில் ஓடும் வண்டிகளின் வேகத்தைக் கட்டுப்படுத்துவதற்காகப் பல நாடுகளிலும் பயன்படும் ஒரு வழிமுறையாகும். வேக வரம்பு, அதியுயர் வேகத்தை அல்லது அதி குறைந்த வேகத்தை அல்லது இரண்டையும் குறிக்கக்கூடும். அதிகமான நாடுகளின் முக்கியமான சாலைகள் அனைத்துக்கும் வேக வரம்பு உண்டு. ஆனால், சில நாடுகளில் குறிப்பிட்ட சில பகுதிகளில் வேகத்துக்கு வரம்பு விதிக்கப்படாமல் இருப்பதும் உண்டு. பெரிய சாலைகளில் சிறிய வண்டிகளுக்கு ஒரு வேக வரம்பும், பார வண்டிகளுக்கு அதிலும் குறைவான வேக வரம்பும் விதிக்கப்படுவது உண்டு. சாலைகளுக்கான வேக வரம்புகளை, சாலைகளில் போக்குவரத்துக் குறிப்பலகைகளை இடையிடையே வைப்பதன் மூலம் மக்களுக்கு அறிவிக்கின்றனர். பொதுவாக வேக வரம்புகள், சட்டவாக்க அமைப்புக்களினால் உருவாக்கப்பட்டு, காவல் துறையினரால் செயற்படுத்தப்படுகின்றன.  
உலகின் முதலாவது வேகக் கட்டுப்பாட்டை 1861 ஆம் ஆண்டில் ஐக்கிய இராச்சியத்தில் அறிமுகப்படுத்தினர். அது ஒரு மணிக்கு 10 மைல்கள் ஆகும். 2005 முதல் 2010 வரையிலான காலப்பகுதியில் விதிக்கப்பட்ட அதியுயர் வேக வரம்பு மணிக்கு 160 கிலோ மீட்டர்கள். இது ஐக்கிய அரபு அமீரகத்தின் தலைமை அமீரகமான அபுதாபியில் செயல்படுத்தப்பட்டது. இது 2011 ஆம் ஆண்டில் 140 கி.மீ./மணியாக மாற்றப்பட்டுள்ளது. சில சாலைகளுக்கு வேக வரம்பு விதிக்காத நாடுகளுக்கு எடுத்துக்காட்டாக செருமனியைக் குறிப்பிடலாம். இங்கே போக்குவரத்து நெரிசல் குறைவான நெடுஞ்சாலைகளில் உயர் வேக வரம்பு கிடையாது.  
வேக வரம்பு, சாலைப் போக்குவரத்தின் வேகத்தை மட்டுப்படுத்துவதற்காகவே பயன்படுகின்றது. இவ்வாறு செய்வதற்குப் பல காரணங்கள் உள்ளன. இவற்றுள் முக்கியமானவை சாலைப் பாதுகாப்பை மேம்படுத்துவதும், சாலை விபத்துக்கள் மூலம் ஏற்படும் சேதங்களைக் குறைப்பதும் ஆகும். "சாலைப் போக்குவரத்துக் காயங்களைத் தவிர்ப்பது தொடர்பான உலக அறிக்கை" (World report on road traffic injury prevention) என்று தலைப்பிட்ட உலக நல நிறுவனத்தின் அறிக்கை, சாலைச் சேதங்களைத் தவிர்ப்பதற்கான வழிமுறைகளில் ஒன்றாக வேகக் கட்டுப்பாட்டைக் குறிப்பிட்டுள்ளது. 2004 ஆம் ஆண்டில் உலகம் முழுவதிலும், சாலை விபத்துக்களில் 1.2 மில்லியன் மக்கள் இறந்துள்ளதாகவும், ஏறத்தாழ 50 மில்லியன் மக்கள் காயங்களுக்கு உள்ளானதாகவும் உலக நல நிறுவனம் மதிப்பிட்டுள்ளது. சாலைப் போக்குவரத்தினால் ஏற்படக்கூடிய சூழல் தாக்கங்களைக் குறைப்பதற்கும் வேக வரம்பு உதவுகின்றது. வேகமாகச் செல்லும் வண்டிகளினால் இரைச்சல், அதிர்வு, கேடு விளைவிக்கக்கூடிய வாயு வெளியேற்றம் என்பன கூடுதலாகக் காணப்படுகின்றன.
# ஹிதாயதுல் இஸ்லாம் (1919 சிற்றிதழ்)

**ஹிதாயதுல் இஸ்லாம்** இலங்கை, கொழும்பிலிருந்து 1919ம் ஆண்டில் வெளிந்த ஓர் இசுலாமிய மாத இதழாகும். ஹிதாயதுல் இஸ்லாம் எனும் பெயரில் இலங்கையிலும், இந்தியாவிலும் இடைக்கிடையே சில இதழ்கள் வெளிவந்துள்ளமை அவதானிக்கத்தக்கது.
# ஹிதாயதுல் இஸ்லாம் (1919 சிற்றிதழ்)

## பொருள்

'ஹிதாயதுல் இஸ்லாம்' எனும் அரபுப் பதம் 'இஸ்லாத்தின் நேர்வழி' என்று பொருள்படும்
# ஹிதாயதுல் இஸ்லாம் (1919 சிற்றிதழ்)

## உள்ளடக்கம்

இசுலாமிய சமயம் தொடர்பான கருத்துக்களுக்கு இவ்விதழ் கூடிய சந்தர்ப்பத்தினை வழங்கியுள்ளது. இசுலாமிய மூலாதாரங்களான கலிமா, தொழுகை, நோன்பு, சகாத், ஹஜ் போன்றவை பற்றி தெளிவான விளக்கங்களை வழங்கும் ஆக்கங்களைக் கொண்டிருந்தது.
# ஹிதாயதுல் இஸ்லாம் (1919 சிற்றிதழ்)

## ஆதாரம்

- இலங்கையில் இஸ்லாமிய இதழியல் வரலாறு - புன்னியாமீன்
# ஹிதாயதுல் இஸ்லாம் (1926 சிற்றிதழ்)

**ஹிதாயதுல் இஸ்லாம்** கொழும்பு, மருதானையிலிருந்து 1926ம் ஆண்டில் வெளிந்த ஒரு இசுலாமிய வார இதழாகும்.
# ஹிதாயதுல் இஸ்லாம் (1926 சிற்றிதழ்)

## பொருள்

'ஹிதாயதுல் இஸ்லாம்' எனும் அரபுப் பதம் 'இஸ்லாத்தின் நேர்வழி' என்று பொருள்படும்
# ஹிதாயதுல் இஸ்லாம் (1926 சிற்றிதழ்)

## உள்ளடக்கம்

இசுலாமிய சமயம் தொடர்பான கருத்துக்களுக்கு இவ்விதழ் கூடிய சந்தர்ப்பத்தினை வழங்கியுள்ளது. இசுலாமிய மூலாதாரங்களான கலிமா, தொழுகை, நோன்பு, சகாத், ஹஜ் போன்றவை பற்றி தெளிவான விளக்கங்களை வழங்கும் ஆக்கங்களைக் கொண்டிருந்தது
# ஹிதாயதுல் இஸ்லாம் (1926 சிற்றிதழ்)

## ஆதாரம்

- இலங்கையில் இஸ்லாமிய இதழியல் வரலாறு - புன்னியாமீன்
# ஹிபாஜத்துல் இஸ்லாம் (சிற்றிதழ்)

**ஹிபாஜத்துல் இஸ்லாம்** இந்தியா, தமிழ்நாடு, சென்னையிலிருந்து 1930ம் ஆண்டில் வெளிவந்த ஒரு இசுலாமிய இதழாகும்.
# ஹிபாஜத்துல் இஸ்லாம் (சிற்றிதழ்)

## ஆசிரியர்

- மௌலவி முஹம்மது அப்துல் காதிர் சாகிப்.
# ஹிபாஜத்துல் இஸ்லாம் (சிற்றிதழ்)

## வெளியீடு

- சென்னை ஹிபாஜத்துல் இஸ்லாம் சங்க வெளியீடு
# ஹிபாஜத்துல் இஸ்லாம் (சிற்றிதழ்)

## பணிக்கூற்று

உயர்தர செந்தமிழ் மாத சஞ்சிகை
முதல் பக்கத்தில் நிச்சயமாக நாம் அந்த இஸ்லாம் மதத்தைக் காப்பாற்றுவோம் என்ற திருக்குர்ஆன் உரை தலைப்பில் இடம்பெற்றிருந்தது.
# ஹிபாஜத்துல் இஸ்லாம் (சிற்றிதழ்)

## பொருள்

'ஹிபாஜத்துல் இஸ்லாம்' என்ற அரபுப் பதத்தின் பொருள் 'இஸ்லாமிப் பாதுகாப்பு' என்பதாகும்.
# ஹிபாஜத்துல் இஸ்லாம் (சிற்றிதழ்)

## உள்ளடக்கம்

இக்காலகட்டத்தில் வெளிவந்த தாருல் இஸ்லாம் இதழுக்குப் பதில் அளிக்கும் ஆக்கங்களை வெளியிட்டது. அத்துடன், இசுலாமிய இலக்கிய ஆக்கங்களையும், ஆய்வுக் கட்டுரைகளையும் கொண்டிருந்தது.
# ஹிலால் (சிற்றிதழ்)

**ஹிலால்** இந்தியா வேலூரிலிருந்து 1986ம் ஆண்டில் வெளிவந்த ஒரு இசுலாமிய மாத இதழாகும். ஹிலால் எனும் பெயரிலும் இலங்கையிலும், இந்தியாவிலும் பல இதழ்களும், சிற்றிதழ்களும் வெளிவந்துள்ளன.
# ஹிலால் (சிற்றிதழ்)

## ஆசிரியர்

- அ. முஹம்மது கான் பாகவி
# ஹிலால் (சிற்றிதழ்)

## பணிக்கூற்று

இஸ்லாமிப் பல்கலை மாத இதழ்
# ஹிலால் (சிற்றிதழ்)

## பொருள்

'ஹிலால்' என்றால் 'பிறை' என்று பொருள்படும்
# ஹிலால் (சிற்றிதழ்)

## உள்ளடக்கம்

இசுலாமிய செய்திகள், இசுலாமிய உலக செய்திகள், ஆக்கங்கள் என்பவற்றிற்கு முக்கியத்துவம் கொடுத்திருந்தது.
# ஹிஜ்ரா (சிற்றிதழ்)

**ஹிஜ்ரா** இலங்கையிலிருந்து வெளிவந்த ஓர் இசுலாமிய இதழாகும்.
# ஹிஜ்ரா (சிற்றிதழ்)

## வெளியீடு

இலங்கை முஸ்லிம் சமய பண்பாட்டலுவல்கள் திணைக்கள வெளியீடு
# ஹிஜ்ரா (சிற்றிதழ்)

## பொருள்

ஹிஜ்ரா என்றால் 'நாட்டைத் துறந்து செல்லல்' என்று பொருள்படும்
# ஹிஜ்ரா (சிற்றிதழ்)

## உள்ளடக்கம்

இசுலாமிய வருடம் ஹிஜ்ரி 1400 பிறப்பை முன்னிட்டு வெளியிடப்பட்ட இதழ். இசுலாமிய வரலாற்றில் முஹம்மத் (ஸல்) அவர்கள் மக்காவை விட்டு மதீனாவிற்கு புறப்பட்ட நிகழ்வே ஹிஜ்ரத் எனப்படுகின்றது. இந்த சம்பவம் இசுலாமிய புது வருடமாக கொள்ளப்படுகின்றது. ஹிஜ்ரி 1400ஐ முன்னிட்டு இலங்கையில் முஸ்லிம் சமய பண்பாட்டலுவல்கள் திணைக்களம் இலங்கை அரசுடன் இணைந்து பல வேலைத்திட்டங்களை முன்னெடுத்தது. அதில் ஒரு திட்டமாகவே ஹிஜ்ரா சிற்றிதழும் அமைந்து காணப்பட்டது. இதில் ஹிஜ்ரா குறித்து பல்வேறுபட்ட ஆக்கங்கள் இடம்பெற்றிருந்தன.
# ஹுதா (சிற்றிதழ்)

**ஹுதா** இந்தியா, சிதம்பரம் எனுமிடத்திலிருந்து 1991ம் ஆண்டில் வெளிவந்த ஒரு இசுலாமிய மாத இதழாகும்.
# ஹுதா (சிற்றிதழ்)

## ஆசிரியர்

- மௌலவி யாசின்கான்
# ஹுதா (சிற்றிதழ்)

## பணிக்கூற்று

- முஸ்லிம் பல்சுவை மாத இதழ்
# ஹுதா (சிற்றிதழ்)

## பொருள்

ஹுதா என்றால் 'நேர்வழி' என்று பொருள்படும்
# ஹுதா (சிற்றிதழ்)

## உள்ளடக்கம்

இவ்விதழ் இசுலாமிய விடயங்களை தெளிவாக விளக்கும் வண்ணம் ஆக்கங்களைக் கொண்டிருந்தன. இசுலாமிய அடிப்படைக் கொள்கைகளுக்கு இலகு தமிழில் இலகு விளக்கம் வழங்கப்பட்டுள்ளன. மேலும், இசுலாமிய இலக்கியங்களும் இடம்பெற்றிருந்தன.
# வார்ப்புரு:EMedicineDictionary

eMedicine அகரமுதலியில் *}}* <noinclude>  
This template allows search of eMedicineHealth's MedicineNet dictionary. The website's structure and hence URL been changed (prior to March 2009), but this template's usage & parameter structure are unchanged.  
Takes an obligatory search term, for multiple keywords use adjoining "+" (e.g. ).  
Optional 2nd parameter may be used as alternative displayed text (e.g. ).  
</noinclude>
# ஹுஜ்ஜத் (சிற்றிதழ்)

**ஹுஜ்ஜத்** இந்தியா, காயல்பட்டினத்திலிருந்து 1976ம் ஆண்டில் மாதந்தோறும் வெளிவந்த ஒரு இதழாகும்.
# ஹுஜ்ஜத் (சிற்றிதழ்)

## ஆசிரியர்

- சாகிப் தம்பி ஆலிம்
# ஹுஜ்ஜத் (சிற்றிதழ்)

## பொருள்

'ஹுஜ்ஜத்' என்றால் 'ஆதாரம்' என்று பொருள்படும்
# ஹுஜ்ஜத் (சிற்றிதழ்)

## உள்ளடக்கம்

இசுலாமிய அடிப்படைக் கருத்துக்களை குர்ஆன், ஹதீஸ் ஆதாரங்களின் அடிப்படையில் விளக்கும் ஆக்கங்கள் இடம்பெற்றிருந்தன.
# உம்மா தகவல் மடல்

**உம்மா தகவல் மடல்** சிங்கப்பூரிலிருந்து 1994ம் ஆண்டில் வெளிவந்த ஒரு தகவல் மடலாகும்.
# உம்மா தகவல் மடல்

## பணிக்கூற்று

- ஐக்கிய முஸ்லிம் சங்க செய்தி மடல்
# உம்மா தகவல் மடல்

## உள்ளடக்கம்

இதுவொரு தகவல் என்றடிப்படையில் இசுலாமிய செய்திகளுக்கும், இசுலாமிய உலக செய்திகளுக்கும் அறிக்கைகளுக்கும் முக்கியத்துவம் வழங்கியிருந்தது.
# மன சக்தி (சிற்றிதழ்)

**மனசக்தி** இந்தியா, ஈரோடிலிருந்து 1949ம் ஆண்டில் மாதாந்தம் வெளிவந்த ஒரு மாத இதழாகும். இதுவொரு தமிழ் முஸ்லிம் ஒருவரால் நடத்தப்பட்ட இதழாகும்.
# மன சக்தி (சிற்றிதழ்)

## ஆசிரியர்

- எம். ஏ. ஜாபர்
# மன சக்தி (சிற்றிதழ்)

## உள்ளடக்கம்

இவ்விதழில் தமிழ் இலக்கிய ஆக்கங்கள் இடம்பெற்றிருந்தன. இதில் இசுலாமிய எழுத்தாளர்களின் படைப்புகளும் இடம் வழங்கப்பட்டிருந்தது. சிறுகதைகள், கவிதைகள், கட்டுரைகள், ஆய்வுக் கட்டுரைகள், கேள்வி பதில் போன்ற பல்துறை அம்சங்களையும் இது தன்னகத்தே கொண்டிருந்தது.
# வாய்த்தொண்டை விழுங்கற்கடுமை

**வாய்த்தொண்டை விழுங்கற்கடுமை** (*Oropharyngeal dysphagia*) என்பது இரு பிரதான விழுங்கற்கடுமை நோய் உணர்குறிகளில் ஒன்றாகும், இது வாய்ப்பகுதியில், தொண்டைப்பகுதியில் ஏற்படும் குறைபாடுகளால் ஏற்படுகின்றது; தசைகள், நரம்புகள் குறைபாடு அல்லது வாய்க்குழி, தொண்டை போன்றவற்றில் உள்ள ஏனைய அமைப்புகளின் செயல் இழக்கப்படுவதாலோ அல்லது குன்றிப்போவதாலோ மேலும் மேற்கள இறுக்கிக் குறைபாட்டாலோ வாய்த்தொண்டை விழுங்கற்கடுமை ஏற்படுகின்றது.  
---
# உணவுக்குழலிய விழுங்கற்கடுமை

**உணவுக்குழலிய விழுங்கற்கடுமை** (Esophageal dysphagia) என்பது உணவுக்குழாயின் உடல் பாகத்தில் அல்லது கீழ்க் கள இறுக்கியில் இயக்கக் குறைபாடுகள் ஏற்படும் பட்சத்தில் உண்டாகும் விழுங்கற்கடுமையாகும்.
# உணவுக்குழலிய விழுங்கற்கடுமை

## நோய்க்குறிகள்

உணவு விழுங்கியதன் சில செக்கன்களின் பின்னர் மார்பெலும்பின் பிற்பகுதியில் உணவு உணவு தடைப்பட்டு உள்ளதென நோயாளி சுட்டிக்காட்டுவார். திண்ம மற்றும் நீர்ம உணவுப்பொருட்கள் உட்கொள்ளல் சிக்கலெனின் அது பெரும்பாலும் உணவுக்குழாயின் அசையும் ஆற்றல் இழப்பினால் ஏற்பட்டுள்ளது எனக் கருதலாம். விழுங்கற்கடுமை திண்ம உணவுக்கு மட்டுமெனில் அது பெரும்பாலும் பொறிமுறைத் தடையாலாகும், இதன் பின்னர் விழுங்கற்கடுமை தொடர்ச்சியாக உள்ளதா அல்லது இடைக்கிடையே வந்து போகின்றதா என்பது அறியப்படல் அவசியமாகின்றது. இடைக்கிடையே ஏற்படும் விழுங்கற்கடுமை உணவுக்குழாய் இறுக்கம் அடைவதால் உண்டாகும். தொடர்ச்சியான விழுங்கற்கடுமையானது, உணவுக்குழாய் தசை தளராமை (achalasia), இசுகெளிரோடேர்மா (scleroderma) போன்ற சந்தர்ப்பங்களில் உண்டாகின்றது, இதன்போது நெடுங்கால நெஞ்செரிவு, பின்னோட்டம், சுவாசச் சிக்கல்கள், எடை குறைவு என்பன ஏற்படுகின்றன. தொடர்ச்சியான விழுங்கற்கடுமைக்கு உணவுக்குழாய்க் காயவடுக்களும் உணவுக்குழாய்ப் புற்றுநோயும் ஒரு காரணமாகும்.
# உணவுக்குழலிய விழுங்கற்கடுமை

## அறுதியிடல்

அகநோக்கி மூலம் உணவுக்குழாய் நோக்கப்படுகின்றது. உணவுக்குழாய் அழற்சி இருந்தால் உணவுக்குழாய்க் காயவடுக்கள் ஏற்பட்டிருக்கும். இதன்போது உயிரகச்செதுக்கு மூலம் ஆராய இழையங்கள் எடுக்கப்படுகின்றன.
# நோய் உணர்குறி

**நோய் உணர்குறி** (*symptom*) என்பது சாதாரண செயற்பாடுகளில் இருந்தும் உணர்வுகளில் இருந்தும் வேறுபட்டதாக நோயாளி ஒருவரால் தனக்கு இயல்புக்கு மாறாக உடல்நிலை உள்ளதென்பதைச் சுட்டிக்காட்டும், நோயாளியால் உணரப்படும் நோய்க்குறியாகும். நோய் உணர்குறிகள் நோயாளியால் மருத்துவருக்கு தெரிவிக்கப்படுபவையாகும், இவற்றை கருவிகள் கொண்டு அளக்கமுடியாது. குமட்டல், பசியின்மை, களைப்பு என்பன இதற்கு சில உதாரணங்களாகும்.  
சில சந்தர்ப்பங்களில், சில நோய்க்குறிகள் உணர்குறிகளாகவும், அறிகுறிகளாகவும் உள்ளன, உதாரணமாக, தோல் அரிப்பு நோயாளியால் உணரப்படும் அதேவேளையில் மருத்துவரால் அறியப்படுகின்றது.
# பராயனார்

**பராயனார்** சங்ககாலப் புலவர். இவரது பாடல் ஒன்றே ஒன்று உள்ளது. அது நற்றிணை 155.
# பராயனார்

## புலவர் பெயர் விளக்கம்

**கடவுளைப் பாராட்டி வணங்குதல்** 'பரவுதல்' எனப்படும்.  
"பரவலும் புகழ்ச்சியும்" என்று தொல்காப்பியம் (1028) குறிப்பிடுமிடத்தில், பரவுதல் என்பது தெய்வம் , புகழ்ச்சி என்பது மக்களைப் புகழ்தலையும் உணர்த்துவதை அறியமுடிகிறது.  
இந்தப் பாடலில் தலைவன் தலைவியைத் தெய்வமாக எண்ணிக்கொண்டு கடல்அணங்கோ என்று பாராட்டுகிறான். இந்தப் புலவரின் இயற்பெயர் தெரியாத நிலையில், நற்றிணை நூலைத் தொகுத்த ஆசிரியர் இவரது பாடற்பொருளை மையமாகக் கொண்டு இவருக்குப் பராயனார் என்னும் பெயரைச் சூட்டியுள்ளார். இந்த வகையில் இவரை பாடற்பொருளால் பெயர்பெற்ற புலவராக எடுத்துக்கொள்ள வேண்டும்.
# பராயனார்

## பாடல் தரும் செய்தி

உப்பங்கழி ஓரத்தில் நிற்கும் அவளை அவன் பார்க்கிறான். அவளைக் கடல் அணங்கோ என வியந்து பரவுகிறான். அதைக் கேட்ட அவள் புன்முறுவல் பூக்கிறாள். அத்துடன் அவன் கண்களில் பனிநீர். அவன் பரவியவை:  
நீ மகளிரோடு சேர்ந்து ஓரை ஆடவில்லை. நெய்தற்பூ தொடலை ஆடையும் புனையவில்லை. கடற்கானலின் ஒருபக்கம் ஒதுங்கி நிற்கிறாய். யாரையையோ நீ? உன்னைத் தொழுது நிற்கின்றேன். ஒன்று வினவுகின்றேன். கண்டோரின் காட்சித் தாகம் தணியாத அளவுக்கு நலமெல்லாம் உருவமாகித் தோன்றுகிறாய். கடல் அணங்கோ? கடலோரக் காரிகையோ? இனி, வாய் திறந்து சொல்லிவிடு - என்கிறான்.
# பராயனார்

## பாடல் தரும் செய்தி

### ஒப்புநோக்கம்

*அணங்குகொல் ஆய்மயில் கொல்லோ கனங்குழை மாதர்கொல் மாலும் என் நெஞ்சு* - திருக்குறள்.
# இசுகுவிட்

**இசுகுவிட்** (*Squid*, **ஸ்குவிட்**) என்பது ஒரு பிரதி பதில் வழங்கி (proxy server) மற்றும் வலை மீள்பகம் (web cache) மறைநிரல் ஆகும். இது வலை வழங்கிகளை, மற்றும் பிற வலைச்ச்சேவைகளை வேமகாக்கப் பயன்படுகிறது. அது மட்டும் இல்லாமல் பிணையப் போக்குவரத்து வடித்தலுக்கும், பாதுகாப்புக்கும் இது பயன்படுகிறது.  
). A high performance and high-availability solution for a hostile environment]]
# வெப்மின்

**வெப்மின்** என்பது யுனிக்சு மாதிரி கணினிகளுக்கான அமைவடிவங்களை (configuration) மேலாண்மை செய்ய உதவும் ஒரு வலைச் செயலி ஆகும். இதனைப் பயன்படுத்தி இயக்குதளங்களில் பல்வேறு கூறுகளை அமைவடிவாக்க முடியும். பயனர்களை உருவாக்குவது, வட்டு இடம் ஒதுக்கல், சேவைகளை நிர்வாகித்தல் போன்ற வேலைகளை இதன் ஊடாகச் செய்ய முடியும். இது அப்பாச்சி, மைசீக்குவல், பி.எச்.பி போன்ற இதர திறந்த மென்பொருட்களை மேலாண்மை செய்யவும் உதவுகிறது.
# பி.எச்.பி மைஅட்மின்

**பி.எச்.பி மைஅட்மின்** (phpMyAdmin) என்பது மைசீக்குவல் (MySQL) தரவுத்தளத்தை மேலாண்மை செய்யப் பயன்படும் ஒரு திறந்த மூல வலைச் செயலி ஆகும். இது பி.எச்.பி மொழியில் எழுதப்பட்டுள்ளது. இதைப் பயன்படுத்தித் தரவுத்தளங்களையும், அவற்றின் அட்டவணைகளையும் உருவாக்குதல், பார்த்தல், நீக்குதல், இற்றைப்படுத்தல் போன்ற தேவையான பணிகளைச் செய்யலாம்.
# இயற்கையியல்

**இயற்கையியல்** என்பது இயற்கையின் விதிகளும் ஆற்றல்களுமே அண்டத்தை இயக்குகின்றன என்றும், அதை மீறி மீவியற்கையாக எதுவும் இல்லை என்ற நிலைப்பாடு ஆகும். "முள்ளிற்கு கூர்மையும், செடிக்கு பசுமையும், கதிரவனுக்கு வெப்பமும் தன்னியல்பு". அறிவியலின் விதிகள் இயற்கை விதிகளே. இயற்கைவியல் கோட்பாட்டினை இறைவன், சாத்தான் போன்ற மீவியற்கை நம்பிக்கைகளோடு ஒப்பிட்டு வேறுபாடு காணலாம். இயற்கையியல் ஆதரவாளர்கள் இயற்கை விதிகள் இயற்கை அண்டத்தின் நடத்தையையும் கட்டமைப்பினையும் இயக்குகின்றன எனவும் அண்டம் அவ்விதிகளை உற்பவித்துள்ளது என உறுதியாகக் கூறுகின்றனர்.  
மெய்யியலாளர் போல் கேர்ட்சு பெளதீக அடிப்படைகளைக் குறிப்பிட இயற்கையே சிறந்த பதில் என வாதிடுகிறார். இவ்வடிப்படைகள் திணிவு, ஆற்றல் மற்றும் ஏனைய பெளதீக மற்றும் வேதியல் உடைமை ஆகியவற்றைக் கொண்ட அறிவியல் சமூகத்தினால் ஏற்றுக் கொள்ளப்பட்டது. மேலும், இயற்கையியல் அறிவு ஆவி, பேய், பூதம் என்பன உண்மையல்லவெனவும், இயற்கையில் "நோக்கத்திற்காககப் படைக்கப்பட்டது" என்று ஒன்று இல்லையெனவும் குறிப்பிடுகின்றது. இவ்வாறான வரம்பற்ற நம்பிக்கை "மீவியற்பிய இயற்கையியல்" அல்லது "பெளதீக அதீத இயற்கையியல்" அல்லது "மெய்யியலியல் இயற்கையியல்" என அழைக்கப்படுகின்றது.
# பெரிய வியாழன்

**பெரிய வியாழன்** அல்லது **புனித வியாழக்கிழமை** (*Holy Thursday,* *Maundy Thursday*) என்பது கிறித்தவர்கள் இயேசு கிறிஸ்துவின் இறுதி நாள்களை நினைவுகூர்ந்து உயிர்ப்பு ஞாயிறுக்கு முன் வரும் வியாழன் அன்று கொண்டாடுகின்ற ஒரு விழா ஆகும். இது *பெரிய வாரம்* அல்லது *புனித வாரம்* என்று அழைக்கப்படுகின்ற வாரத்தில் வருகின்ற வியாழக்கிழமை ஆகும். நற்செய்திகளில் கூறியுள்ளது போன்று, திருத்தூதர்களுடனான இயேசுவின் இறுதி இராவுணவு, மற்றும் கால்களைக் கழுவுதல் ஆகிய நிகழ்வுகளை கிறித்தவர்கள் இந்நாளில் நினைவுகூருகின்றனர். இவ்விரவு கடைசி முறையாக இயேசு தனது சீடர்களுடன் கழித்த நாளாகும். அவர் நடக்கவிருக்கும் நிகழ்வுகளையும் அவர்களுக்குக் கூறினார். இது புனித வாரத்தின் ஐந்தாவது நாளாகும். இதற்கு முந்திய நாள் புனித புதன், இதற்கு அடுத்த நாள் புனித வெள்ளி ஆகும்.
# பெரிய வியாழன்

## விழாக் கொண்டாட்டம்

பெரிய வியாழன் இயேசு தாம் துன்பங்கள் அனுபவித்து இறப்பதற்கு முந்திய நாள் தம் சீடர்களோடு இரவுணவு அருந்திய நிகழ்ச்சியை நினைவுகூர்கிறது. இந்நிகழ்ச்சி மத்தேயு, மாற்கு, லூக்கா, யோவான் ஆகிய நான்கு நற்செய்தி நூல்களிலும் விவரிக்கப்பட்டுள்ளது.  
இவ்விழா ஆண்டுதோறும் மார்ச் 19 இலிருந்து ஏப்ரல் 22 முடிய உள்ள ஏதாவது ஒரு வியாழனன்று கொண்டாடப்படும். இயேசு உயிர்பெற்றெழுந்த நிகழ்ச்சியை கொண்டாடுகின்ற ஞாயிறு எந்நாளில் முடிவாகிறதோ அதைச் சார்ந்து பெரிய வியாழனும் முடிவாகும். கத்தோலிக்க திருச்சபை உட்பட மேலைத் திருச்சபைகள் கிரகோரி நாட்காட்டியின் படியும், கீழைத் திருச்சபைகள் ஜூலியன் நாட்காட்டியின் படியும் இந்நாளை முடிவு செய்கின்றன.  
பெரிய வியாழன் கிறித்தவ வழிபாட்டு ஆண்டில் வருகின்ற "உயிர்த்தெழுதல் முப்பெரும் விழாவின்" முதல் நாள் ஆகும். இரண்டாம் நாள் புனித வெள்ளி என்றும் மூன்றாம் நாள் புனித சனி என்றும் அழைக்கப்படுகின்றன. இம்மூன்று நாள்களிலும் கிறித்தவர்கள் தங்கள் மறைசார்ந்த புனித நிகழ்வுகளைக் கொண்டாடுகின்றனர்.
# பெரிய வியாழன்

## விழாக் கொண்டாட்டம்

### கத்தோலிக்க விதிமுறைகள்

கத்தோலிக்க திருச்சபையின் மிகப் பழமையான வழக்கப்படி, இறைமக்கள் பங்குபெறாத திருப்பலிகள் எல்லாம் இன்று தடை செய்யப்படும். மாலை வேளையில், வசதியான நேரத்தில், இரவுணவுத் திருப்பலி கொண்டாடப்படும். அதில் குருக்கள், திருப்பணியாளர்கள் எல்லாரும் தத்தம் பணி புரிவார்கள். திருத்தைலத் திருப்பலி அல்லது மக்கள் நலனுக்காக வேறு திருப்பலி ஒப்புக்கொடுத்த குருக்கள் மீண்டும் மாலையில் கூட்டுத்திருப்பலி நிறைவேற்றலாம். இறைமக்களின் நலனைக் கருதி, கோயிலிலோ சிற்றாலயங்களிலோ, மாலையில் அல்லது மிகமிகத் தேவையானால் காலையில், மற்றொரு திருப்பலி ஒப்புக்கொடுக்க ஆயர் அனுமதி வழங்கலாம். மாலைத் திருப்பலியில் பங்கேற்க யாதொரு வழியும் அற்றவர்களுக்கு மட்டும் காலைத் திருப்பலிக்கு அனுமதி தரலாம்: இத்தகைய அனுமதி ஒருசிலரின் தனி வசதிக்காக அளிக்கக்கூடாது. மேலும், மாலையில் நடக்கும் முக்கியமான திருப்பலிக்கு இது ஊறுவிளைவிக்காமல் பார்த்துக்கொள்ள வேண்டும். திருப்பலியில் மட்டும் இறைமக்களுக்கு நற்கருணை வழங்கலாம்: நோயாளிகளுக்கு எந்த நேரத்திலும் திருவுணவு வழங்கலாம்.
# பெரிய வியாழன்

## விழா நிகழ்ச்சிகள்

பெரிய வியாழனன்று மூன்று முக்கிய நிகழ்வுகள் நினைவுகூரப்படுகின்றன:
- இயேசு இறுதி இரவுணவு அருந்தி, நற்கருணையை ஏற்படுத்தல்
- இயேசு தம் சீடர்களின் காலடிகளைக் கழுவுதல்
- இயேசு குருத்துவத்தை ஏற்படுத்தல்
# பெரிய வியாழன்

## இயேசு இறுதி இரவுணவு அருந்தி, நற்கருணையை ஏற்படுத்தல்

இயேசு தம் வாழ்நாள்களில் பல முறை சாதாரண மக்களோடு, குறிப்பாக அன்றைய சமுதாயத்தால் தாழ்ந்தவர்களாகக் கருதப்பட்ட மக்களோடு கூட அமர்ந்து உணவு உண்டார் என்னும் செய்தி நற்செய்தி நூல்களில் உள்ளது. கூடியிருந்து உணவு அருந்துவது மக்களோடு தம்மை ஒன்றுபடுத்திக்கொள்வதின் அடையாளம் ஆகும். மேலும் அது ஒருவரோடு ஒருவர் கொண்டுள்ள நட்புக்கும் அறிகுறி ஆகும். யூதர்கள் ஆண்டுதோறும் கொண்டாடிய "பாஸ்கா" விழாவின்போது ஒன்றாகக் கூடி வந்து விருந்து கொண்டாடி, தம்மை எகிப்து நாட்டு அடிமை நிலையிலிருந்து விடுவித்து, வாக்களிக்கப்பட்ட நாட்டுக்கு இட்டுச்சென்ற கடவுளுக்கு நன்றி செலுத்துவது வழக்கம். இயேசுவும் பாஸ்கா விழாவைத் தம் சீடரோடு சேர்ந்து கொண்டாடினார்.  
அப்போது இயேசு அப்பத்தை எடுத்து, இறைபுகழ் கூறி, அதைப் பிட்டுத் தம் சீடருக்குக் கொடுத்து, "இது எனது உடல்" என்று கூறினார். அதுபோலவே இரசம் நிறைந்த கிண்ணத்தை எடுத்துக் கடவுளுக்கு நன்றி செலுத்தி, தம் சீடர்களுக்குக் கொடுத்து, "இது எனது உடன்படிக்கையின் இரத்தம்" என்றார். பின்னர் சீடர்கள் அந்த அப்பத்தை உண்டு, இரசத்தைப் பருகினர்.  
இவ்வாறு, சீடர்கள் இயேசுவின் உடலை உண்டு, அவரது இரத்தத்தைப் பருகினர் என்பது மறைசார்ந்த ஓர் உண்மை ஆகும். இந்நிகழ்ச்சியின் வழியாக இயேசுவின் சீடர் தம் குருவும் ஆண்டவருமாகிய இயேசுவோடு நெருங்கிய பிணைப்புக் கொண்டுள்ளது வெளிப்படுகிறது. இயேசுவைக் கடவுளின் திருமகனாகக் கிறித்தவர்கள் ஏற்பதால், இயேசுவின் சாவையும் உயிர்த்தெழுதலையும் நினைவுகூர்கின்ற நிகழ்ச்சியாகிய நற்கருணைக் கொண்டாட்டத்தின்போது இந்த இறுதி இரா உணவை மீண்டும் மீண்டும் கொண்டாடுகிறார்கள்; இயேசுவோடு ஆன்மிக முறையில் ஒன்றுபடுகிறார்கள். அதே சமயம் இக்கொண்டாட்டத்தில் கலந்துகொள்வோர் தாம் அனைவரும் ஒரே கடவுளின் பிள்ளைகள் என்பதையும் உணர்ந்தறிகிறார்கள்.
# பெரிய வியாழன்

## இயேசு தம் சீடர்களின் கால்களைக் கழுவுதல்

இயேசு தம் சீடர்களின் காலடிகளைக் கழுவிய நிகழ்ச்சியை யோவான் விவரிக்கிறார். இயேசு தம் சீடர்களின் மதிப்புக்கும் வணக்கத்துக்கும் உரியவராக இருந்த போதிலும், ஓர் அடிமையின் (வேலையாளின்) பணியாகிய காலடி கழுவும் செயலைச் செய்தார். இதன் மூலம் ஒருவர் ஒருவருக்குப் பணிசெய்கின்ற மனநிலையைத் தம் சீடர்கள் கொண்டிருக்க வேண்டும் என்று இயேசு செயல் முறையில் காட்டினார்.  
பெரிய வியாழனன்று, கிறித்தவக் கோவில்களில் இந்நிகழ்ச்சி நடைபெறும். வழக்கமாக, வழிபாடு நிகழ்த்துகின்ற குரு அல்லது திருப்பணியாளர் தம் சமூகத்திலிருந்து பன்னிருவரைத் தேர்ந்தெடுத்து அவர்களது காலடிகளில் நீரை ஊற்றிக் கழுவி, அவற்றைத் துவாலையால் துடைப்பார். சில கோவில்களில் மக்களே ஒருவர் ஒருவருக்குக் காலடிகளைக் கழுவுவர். சிலர் பிறரது கைகளைக் கழுவுவர்.  
அடையாள முறையில் நிகழ்கின்ற இச்சடங்கின் பொருள், கிறிஸ்துவில் நம்பிக்கை கொள்ளும் மக்கள் பிறரை அடக்கி ஆளவேண்டும் என்னும் பாணியில் செயல்படாமல் தங்கள் வாழ்வின் ஒவ்வொரு கட்டத்திலும் பிறருக்குப் பணி செய்வதையே குறிக்கோளாகக் கொண்டிருக்க வேண்டும் என்பதாகும்.
# பெரிய வியாழன்

## இயேசு குருத்துவத்தை ஏற்படுத்தல்

பணிசெய்வதே கிறிஸ்துவின் சீடருக்கு அடையாளமாக இருக்கவேண்டும் என்பது இன்னொரு விதத்தில் கிறித்தவ சபைகளால் கொண்டாடப்படுகிறது. அதாவது, இயேசுவின் திருவுடல், திரு இரத்தம் ஆகியவற்றைத் திருப்பலியின்போது கடவுளுக்கு ஒப்புக்கொடுத்து, இயேசுவின் பெயரால் செயல்படுவதற்கு இயேசு திருத்தூதர்களையும் சீடர்களையும் தேர்ந்துகொண்டது போல, வரலாற்றில் தொடர்ந்து பணியாளர்களைத் தேர்ந்துகொள்கிறார் என்பது கிறித்தவ நம்பிக்கை. இத்தகைய பணியாளர்களே "குருக்கள்" (*Priests, Ministers, Pastors*) என்று வெவ்வேறு கிறித்தவ சபைகளில் அழைக்கப்படுகிறார்கள். கத்தோலிக்க சபையும் கீழைச் சபைகளும் இயேசு குருத்துவத்தைத் தாம் துன்புற்று இறப்பதற்கு முந்திய நாள் ஏற்படுத்தி, நற்கருணைக் கொண்டாட்டத்தை நிகழ்த்தும் பொறுப்பையும் மக்களுக்குக் கடவுளின் செய்தியை அறிவித்து, அவர்களுக்குப் பணிசெய்யும் பொறுப்பையும் குருக்களிடம் ஒப்படைத்தார் என்று நம்புகின்றன.  
திருத்தந்தை இரண்டாம் யோவான் பவுல் ஒவ்வொரு ஆண்டும் கத்தோலிக்க குருக்களுக்கு ஒரு சிறப்புச் செய்தி வழங்கும் பழக்கத்தைத் தொடங்கிவைத்தார்.
# பெரிய வியாழன்

## விவிலிய ஆதாரங்கள்

பெரிய வியாழன் கொண்டாட்டத்துக்கு அடிப்படையாக உள்ள நற்செய்திப் பகுதிகளும் பிற பகுதிகளும் இவை:
- மத்தேயு 26:26-30
- மாற்கு 14:22-26
- லூக்கா 22:15-20
- யோவான் 13:1-35
- 1 கொரிந்தியர் 11:23-25  
இவற்றுள் 1 கொரிந்தியர் 11:23-25 என்னும் பகுதி காலத்தால் முற்பட்டது (கி.பி. 57) என்பது அறிஞர் கருத்து.  
;1 கொரிந்தியர் 11:23-25  
;மத்தேயு 26:26-30  
;யோவான் 13:1-17; 34-35
# நார்வீஜிய கனநீர் நாசவேலை

**நார்வீஜிய கனநீர் நாசவேலை** (*Norwegian heavy water sabotage*) என்பது இரண்டாம் உலகப் போரின் போது நார்வே நாட்டில் உற்பத்தி செய்யப்பட்ட கன நீர், ஜெர்மானிய அணு ஆற்றல் திட்டத்துக்குப் பயன்படுவதைத் தடுக்க நார்வீஜிய எதிர்ப்பு படையின் நாச வேலைக்காரர்கள் மேற்கொண்ட தொடர் முயற்சிகளைக் குறிக்கிறது.  
ஜூன் 9, 1940ல் நார்வே நாசி ஜெர்மனியிடம் சரணடைந்தது. 1934ல் கட்டப்பட்ட நார்வேயின் வெமோர்க் நீர்மின்நிலையம் உலகில் வர்த்தக ரீதியாக கன நீர் உற்பத்தி செய்யும் முதல் ஆலையாக இருந்தது. இங்கு உர உற்பத்தியின் பக்க விளைபொருளாக ஆண்டுக்கு 12 டன் கன நீர் தயாரிக்கப்பட்டு வந்தது. அணுகுண்டு உருவாக்கத்தில் கன நீரைப் பயன்படுத்த இயலும் என்பதை உணர்ந்த நேச நாட்டு உத்தியாளர்கள், வெமோர்க் ஆலை கன நீர் உற்பத்தி ஜெர்மானியர் கைகளில் சிக்காத வண்ணம் முயற்சிகளை மேற்கொண்டனர். ஜெர்மனி நார்வே மீது போர் தொடுக்கும் முன்பே பல ஆண்டுகளாக உற்பத்தி செய்து சேமித்து வைக்கபப்ட்டிருந்த 185 கிலோ எடையுள்ள கன நீரை, பிரெஞ்சு உளவு நிறுவனமான இரண்டாவது பிரிவு (Deuxième Bureau) வெமோர்க்கிலிருந்து அப்புறப்படுத்தியது. அப்போது நார்வே நடுநிலை நாடாக இருந்தாலும், கனநீர் ஜெர்மானியர்கள் வசம் சிக்காமல் இருக்க நேச நாடுகளுக்கு உதவியது. ஆனால் வெமோர்க் நீர்மின் நிலையத்தில் தொடர்ந்து கனநீர் உற்பத்தி செய்யப்பட்டு வந்தது.  
நார்வே ஜெர்மானிய ஆக்கிரமிப்பின் கீழ் வந்த பின்னர், நேச நாட்டு அதிரடிப் படைகளும், நார்வீஜிய எதிர்ப்புப் படையினரும் வெமோர்க் கனநீர் ஜெர்மனிக்கு கொண்டு செல்லப்படாமல் இருக்க தொடர்ந்து நாச வேலைகளில் ஈடுபட்டனர். 1942லும் 1943லும் வான்வழியாக வான்குடை வீரர்களைத் தரையிறக்கி வேர்மோர்க் ஆலையைத் தாக்க முயற்சிகள் மேற்கொள்ளப்பட்டன. குரவுசு மற்றும் ஃபிரெஷ்மென் நடவடிக்கைகள் என குறிப்பெயரிடப்பட்டிருந்த இந்த முயற்சிகள் தோல்வியடைந்தன. பெப்ரவரி 1943ல் மூன்றாவதாக மேற்கொள்ளபப்ட்ட கன்னர்சைட் நடவடிக்கை வெற்றியடைந்தது. இதில் அதுவரை உற்பத்தி செய்யப்பட்டிருந்த 500 கிலோ எடையுள்ள கன நீரும், கன நீர் உற்பத்திக்கு இன்றியமையாத மின்பகுப்பு கருவிகளும் வெடிகுண்டு வைத்துத் தகர்க்கப்பட்டன. இதனால் பல மாதங்களுக்கு கன நீர் உற்பத்தி தடைபட்டது. நவம்பர் 1943ல் உற்பத்தி மீண்டும் தொடங்கிய பின்னர் பிரித்தானிய வேந்திய வான்படை வெமோர்க் ஆலையைத் தாக்கியது. 143 பி-17 ரக குண்டுவீசி வானூர்திகள் பங்குபெற்ற இத்தாக்குதலில் வெமோர்க் ஆலைக்கு பெரும் சேதம் ஏற்பட்டது. இதனால் வெமோர்க்கைக் காலி செய்து அதுவரை உற்பத்தி செய்யப்பட்ட கன நீரையும், உற்பத்தி எந்திரங்களையும் ஜெர்மனிக்குக் கொண்டு செல்ல ஜெர்மானியர்கள் முடிவு செய்தனர். அவை டின்சுயூ (Tinnsjø) ஏரியைக் கடக்கையில், பெப்ரவரி 20, 1944 அன்று அவற்றை ஏற்றிச் சென்ற படகை நார்வீஜிய எதிர்ப்புப் படையினர் குண்டு வைத்துத் தகர்த்தனர். இதனால் ஜெர்மானிய அணு ஆற்றல் திட்டத்துக்கு நார்வீஜிய கன நீர் பயன்படாது போனது.
# முழு தன்னாட்சி சாற்றல்

**முழு தன்னாட்சி சாற்றல்** (*Purna Swaraj Declaration*) என்பது இந்திய விடுதலைப் போராட்டத்தின் போது இந்திய தேசிய காங்கிரசு வெளியிட்ட ஒரு அறிவிப்பு. ஜனவரி 26, 1930 அன்று வெளியிடப்பட்ட இவ்வறிவிப்பில் இந்தியா பிரித்தானியப் பேரரசிடமிருந்து விடுதலை பெற்று முழு சுயாட்சி பெறுவதே காங்கிரசின் நோக்கம் என தெரிவிக்கப்பட்டது.
# முழு தன்னாட்சி சாற்றல்

## பின்புலம்

1920களின் இறுதி வரை, இந்திய விடுதலை இயக்கத்தில் பெரும்பகுதியினர் பிரித்தானியப் பேரரசிடமிருந்து முழு விடுதலை வேண்டுமென்று கோரவில்லை. வரையறுக்கப்பட்ட சுயாட்சி, மேலாட்சி போன்ற அதிகாரங்களையே வேண்டிப் போராடி வந்தனர். பிரித்தனில் மேற்பார்வையில் இந்தியர்களுக்கு படிப்படியாக அதிக அதிகாரங்களும் ஆளும் உரிமைகளும் வழங்கப்படும் என அவர்கள் எதிர்பார்த்தனர். அவர்களுக்கு 1928-29 ஆண்டுகளில் வெளியான சைமன் குழு அறிக்கை பெரும் ஏமாற்றமாக இருந்தது. இந்தியர்களுக்கு அதிக அளவில் ஆட்சி உரிமைகளை வழங்க பிரிட்டன் தயாராக இல்லை என்பதை சைமன் குழுவின் பரிந்துரைகள் அவர்களுக்கு உணர்த்தின. இதனால் காங்கிரசு உட்பட்ட தேசியவாத அமைப்புகளின் போக்கு கடுமையானது. காங்கிரசு கட்சிக்குள் சுபாஷ் சந்திர போஸ் தலைமையிலான ஒரு குழு, பிரிட்டனிடமிருந்து உடனடியாக முழு விடுதலை அடைவது கட்சியின் குறிக்கோளாக வேண்டுமென்று விரும்பினர். மகாத்மா காந்தி போன்ற தலைவர்கள் உடனடியாக கடுமையான போக்கினை மேற்கொள்ள விரும்பவில்லை. மோதிலால் நேரு போன்ற மிதவாதிகள், ஒட்டுமொத்தமாக பிரிட்டனிடமிருந்து பிளவு வேண்டாம், பிரித்தானிய முடியின் மேற்பார்வையில் மேலாட்சி முறை வேண்டலாம் எனக் கருதினர்.  
1928ம் ஆண்டு நடைபெற்ற காங்கிரசின் கல்கத்தா மாநாட்டில் இக்கருத்து வேறுபாடு வெளிப்படையாகப் பூசலாக வெடித்தது. காந்தி மற்றும் நேருவின் ஆதரவாளர்கள் வாக்கெடுப்பில் வெற்றி பெற்றனர். உடனடியாக முழு விடுதலை வேண்டும் என்ற போசின் நிலைப்பாடு ஏற்றுக்கொள்ளப்படவில்லை. எனினும், மேலாட்சி உரிமை போதாது முழு சுயாட்சி நிலை வேண்டுமென்று காங்கிரசு உறுப்பினர்கள் எண்ணத் தொடங்கினர். அக்டோபர் 1929ல் இந்திய வைசுராய் இர்வின் பிரபு, லண்டனில் நடைபெற இருந்த வட்ட மேசை மாநாட்டில் பங்கு பெறும்படி காந்தி, முகமது அலி ஜின்னா ஆகியோருக்கு அழைப்பு விடுத்தார். ஆனால் மேலாட்சி அல்லது முழு தன்னாட்சி வழங்குவது குறித்து மாநாட்டில் பேசப்படுமா எனபது குறித்து உறுதியளிக்க முடியாதென்று கைவிரித்துவிட்டார்.
# முழு தன்னாட்சி சாற்றல்

## முழு தன்னாட்சி

மேலாட்சி குறித்து பேச்சுவார்த்தை நிகழ்த்த காலனிய அரசு மறுத்ததால், காங்கிரசில் தேசியவாதக் குரல்கள் தீவிரமடைந்தன. டிசம்பர் 1929 இறுதியில் லாகூரில் நடைபெற்ற காங்கிரசு மாநாட்டில் இது குறித்து விவாதிக்கப்பட்டது. மேலாட்சி போதாதென்றும் பிரித்தானியப் பிடியிலிருந்து மீண்டு முழு தன்னாட்சி பெற வேண்டுமென்றும் முடிவு செய்யப்பட்டது. 1930 ஜனவரி 26 லாகூரில் ராவி நதியின் கரையில்
இந்திய மூவர்ணக் கொடியை ஜவகர்லால் நேரு ஏற்றினார். அவரைப் பின்பற்றி இந்தியாவெங்கும் காங்கிரசு உறுப்பினர்கள் மூவர்ணக் கொடியினை ஏற்றினர். பின் இந்திய விடுதலை அல்லது முழு தன்னாட்சிக்கான சாற்றுதல் காந்தியால் உருவாக்கப்பட்டது:  
என்று அச்சாற்றலில் குறிப்பிடப்பட்டிருந்தது. மேலும் இந்திய மக்களை காலனிய அரசுக்கு வரி கொடுக்க வேண்டாமென்றும் அறிவுறுத்தியது. இதைத் தொடர்ந்து நூற்றுக்கணக்கான மாநில மற்றும் நடுவண் நாடாளுமன்ற உறுப்பினர்கள் பதவி விலகினர். ஜனவரி 27, 1930ல் இந்த தன்னாட்சி சாற்றுதல், காங்கிரசு கட்சியால் அதிகாரப்பூர்வமாக ஏற்றுக்கொள்ளப்பட்டது. காங்கிரசின் இந்த புதிய நிலைபாடு காலனிய அரசுடனான அடுத்த கட்ட மோதலுக்கு வழிவகுத்தது - மார்ச் 1930ல் உப்புச் சத்தியாகிரகம் தொடங்கப்பட்டது.  
1950ல் இந்தியா குடியரசான போது இந்த சாற்றலின் நினைவாக ஜனவரி 26ம் தேதியைக் குடியரசாகும் நாளாகத் தேர்ந்தெடுக்கப்பட்டது.
# வளிமண்டல அழுத்தம்

**வளிமண்டல அழுத்தம்** (Atmospheric pressure) என்பது புவியின் வளிமண்டலத்தால் (Earth's atmosphere) அதன் மேற்பரப்பில் ஒர் அலகில் உணரப்படும் அழுத்தமாகும்.
வளிமம் கண்களுக்கு புலப்படவில்லையென்றாலும் அவைகளும் குறிப்பிட்ட அளவு நிறையினை கொண்டுள்ளன. புவியீர்ப்பு விசையின் காரணமாக பெருமளவிலான வாயு மூலக்கூறுகள் புவியின் மேற்பரப்பில் தக்க வைக்கப் படுகின்றன. எனவே புவியின் மேற்பரப்பிற்கு மேலே செல்லச் செல்ல வாயு மூலக்கூறுகளின் அடர்த்தி குறைவதினால் வளிமண்டல அழுத்தமும் உயரத்திற்கு ஏற்றாற் போல் குறைகின்றது. புவியீர்ப்பு விசையே பெருமளவு தாக்கத்தினை எற்படுத்தினாலும் புவி மேற்பரப்பின் வெப்பநிலையும் வளிமண்டல அழுத்தினை நிர்ணயிக்கும் காரணிகளில் ஒன்றாகின்றது. பெரும்பாலான தருணங்களில் வளிமண்டல அழுத்தம் நீர்ம நிலையழுத்திற்கு (hydrostatic pressure) ஒத்துப் போகின்றது.அதன் அலகு நியூட்டன்-2 பாஸ்கல்(N-2 Pa)
# தொழில்துறை தாங்கு வகைக்கூட்டு

**தொழில்துறை தாங்கு வகைக்கூட்டு** (*Industry Foundation Classes - IFC*) தகவல் வடிவமானது, கட்டட மற்றும் கட்டுமானத் தொழில்துறை சார்ந்த தரவுகளை விவரிப்பதற்காக உருவாக்கப்பட்டது. இது எந்த ஒரு தனிப்பட்ட வணிகராலோ, வணிகக் குழுவினராலோ கட்டுப்படுத்தப்படாததும் இயக்குதளங்களில் தங்கியிராததுமான, திறந்த கோப்பு வடிவ விவரக்கூற்று. "பில்டிங்சிமார்ட்" (buildingSMART) என்னும் அமைப்பினால் கட்டிடக்கலை, பொறியியல், கட்டுமானம் ஆகிய துறைகளில் interoperability க்கு வசதி ஏற்படுத்தும் முகமாக உருவாக்கப்பட்ட தரவு மாதிரியம் இது. அத்துடன், கட்டிடத் தகவல் மாதிரியாக்கத்தை அடிப்படையாகக் கொண்ட திட்டங்களில் இது பொதுவாகப் பயன்படுகிறது. இந்த விவரக்கூற்று திறந்ததும் கிடைக்கத்தக்கதும் ஆகும்.
# தொழில்துறை தாங்கு வகைக்கூட்டு

## வரலாறு

*தொழில்துறை தாங்கு வகைக்கூட்டு*க்கான முன்முயற்சி 1994ல் தொடங்கியது. இவ்வாண்டில், ஒருங்கிணைந்த பயன்பாட்டு மென்பொருள் வளர்த்தெடுப்பை ஆதரிக்கும் பொருட்டான C++ வகுப்புக்களை உருவாக்குவதில் ஆலோசனை கூறுவதற்கான குழு ஒன்றை *ஆட்டோடெசுக்* (Autodesk) மென்பொருள் நிறுவனம் அமைத்தது. இக்குழுவில் பன்னிரண்டு அமெரிக்க நிறுவனங்கள் இணைந்தன. இதில் ஏ.டி& டி (AT&T), எச். ஓ. கே ஆர்க்கிடெக்சு, அனிவெல் (Honeywell), கரியர், திசுமன் அன்ட் பட்லர் மனுபக்சரிங் என்பனவும் அடங்கியிருந்தன. செப்டெம்பர் 1995ல், விரும்பும் எந்தத் தரப்பினரும் இக்குழுவில் உறுப்பினராகலாம் என அறிவிக்கப்பட்டது. பின்னர் இது இலாப நோக்கற்ற, தொழிற்றுறையால் முன்னெடுக்கப்படும் அமைப்பாக மீளமைக்கப்பட்டது. இது கட்டிட வாழ்க்கை வட்டத்துக்கு ஏற்புடையதாக நடுநிலையான உற்பத்தி மாதிரியமாக அமையக் கூடிய வகையில், தொழில்துறை தாங்கு வகைக்கூட்டை வெளியிடுவதை நோக்கமாகக் கொண்டிருந்தது. 2005 ஆம் ஆண்டில் இக்குழுவின் பெயர் *பில்டிங்சிமார்ட்* எனப் பெயர்மாற்றம் செய்யப்பட்டது. இந்த அமைப்பு தொழில்துறை *தாங்கு வகைக்கூட்டு* விபரக்கூற்றைத் தற்போது உருவாக்கிப் பேணி வருகிறது.
# குருதி உயிரணுக்கள்

யில் தெரியும் செங்குருதியணுக்களும், வெண்குருதியணுக்களும்]]
**குருதி உயிரணுக்கள்** அல்லது **குருதிக் கலங்கள்** எனப்படுபவை குருதியில் சாதாரணமாக காணப்படும் எவ்வகையான உயிரணுக்களையும் குறிப்பதாகும். முலையூட்டிகளில் இது பொதுவாக மூன்று வகையாகக் காணப்படும். அவையாவன்:
- செங்குருதியணுக்கள்
- வெண்குருதியணுக்கள்
- குருதிச் சிறுதட்டுக்கள்
மொத்த குருதிக் கன அளவின் 45% இவ்வகையான கலங்களையும், மிகுதி குருதி நீர்மத்தையும் கொண்டிருக்கும்.
# குருதி உயிரணுக்கள்

## குருதிக் கல வகைகள்

மூலம் அவதானிக்கப்படும் சாதாரண குருதியின் தோற்றம். ஒழுங்கற்ற தோற்றமுடைய வெண்குருதியணுக்களுடன், செங்குருதியணுக்களும், தட்டுப் போன்ற அமைப்புடைய குருதிச் சிறுதட்டுக்களும் காணப்படுகின்றன.]]
# குருதி உயிரணுக்கள்

## குருதிக் கல வகைகள்

### செங்குருதியணு

செங்குருதியணுக்களிலுள்ள ஈமோகுளோபின் எனப்படும் குருதிப் புரதமே முக்கியமாக ஆக்சிசனையும், பகுதியாக காபனீரொக்சைட்டையும் கடத்துகின்றது. இவ்வகைக் கலத்தின் வாழ்வுக்காலம் கிட்டத்தட்ட 120 நாட்களாகும்.
# குருதி உயிரணுக்கள்

## குருதிக் கல வகைகள்

### வெண்குருதியணு

வெண்குருதியணுக்களின் வாழ்வுக்காலம் ஒரு சில நிமிடங்களில் இருந்து, ஒரு சில நாட்கள் வரை இருக்கும். இவை முக்கியமாக நோய் எதிர்ப்பாற்றல் முறைமையில் பங்கெடுக்கும்.
# குருதி உயிரணுக்கள்

## குருதிக் கல வகைகள்

### குருதிச் சிறுதட்டுக்கள்

குருதிச் சிறு தட்டுக்கள் குருதி உறைதலில் மிக முக்கியமான பங்கெடுக்கும். இவற்றின் வாழ்வுக்காலம் கிட்டத்தட்ட 9 நாட்களாகும்.
# குருதி உயிரணுக்கள்

## குருதி அணுக்களின் தோற்றம்

குருதி அணுக்கள் எலும்பு மச்சையில் இருந்து உருவாகின்றன. எலும்பு மச்சையில் காணப்படும் குருதி உருவாக்கும் குருத்தணுக்கள் எல்லா வகையான குருதி உயிரணுக்களும் தொடக்க உயிரணுவாக இருக்கின்றன.
# ஈருறுப்புத் தேற்றம்

பாஸ்கலின் முக்கோணத்தின் எண்களாக அமைந்துள்ளன.]]  
அடிப்படை இயற்கணிதத்தில் **ஈருறுப்புத் தேற்றம்** (*Binomial theorem*) என்பது, ஓர் ஈருறுப்புக் கோவையின் அடுக்குகளின் இயற்கணித விரிவுகளைத் தருகிறது.  
(*x*&nbsp;+&nbsp;*y*)<sup>*n*</sup> என்பதின் விரிவை, *ax*<sup>*b*</sup>*y*<sup>*c*</sup> என்ற வடிவில் உள்ள (*n*&nbsp;+&nbsp;*1*) உறுப்புகளின் கூட்டலாக எழுதலாம். b, c ஆகிய இரண்டும் எதிர்மமற்ற முழு எண்கள், மற்றும் ஆகும். ஒவ்வொரு உறுப்பின் குணகமான a ஆனது n, b -ன் மதிப்புகளைப் பொருத்து ஒரு குறிப்பிட்ட மிகை முழுஎண்ணாகும். விரிவிலுள்ள உறுப்புகளில், பூச்சியஅடுக்கு கொண்ட பகுதி இருந்தால் அப்பகுதியை எழுதாமலேயே விட்டு விடலாம். எடுத்துக்காட்டாக,  
:<math>(x+y)^4 \;=\; x^4 y^0 \,+\, 4 x^3y \,+\, 6 x^2 y^2 \,+\, 4 x y^3 \,+\,x^0 y^4</math> என்ற விரிவினை,  
:<math>(x+y)^4 \;=\; x^4 \,+\, 4 x^3y \,+\, 6 x^2 y^2 \,+\, 4 x y^3 \,+\, y^4</math> என எழுதலாம்.  
*x*<sup>*b*</sup>*y*<sup>*c*</sup> என்ற உறுப்பின் குணகமான a -ன் மதிப்பு,
<math>\tbinom nb</math> அல்லது <math>\tbinom nc</math> ஆகும். (இரண்டும் சமம்) இது ஈருறுப்புக் குணகம் என அழைக்கப்படுகிறது. <math>\tbinom nb</math> என்பது n உறுப்புகள் கொண்ட கணத்திலிருந்து b உறுப்புகளைத் தேர்ந்தெடுக்கும் சேர்வுகளின் எண்ணிக்கையைக் குறிக்கும். <math>\tbinom nb</math>ல் n,b இரண்டிற்கும் வெவ்வேறு மதிப்புகளைத் தரும்போது கிடைக்கும் குணகங்களைக் கொண்டு பாஸ்கலின் முக்கோணத்தை அமைக்கலாம்.
# ஈருறுப்புத் தேற்றம்

## வரலாறு

ஈருறுப்பு குணகங்களும் அவற்றின் முக்கோண அமைப்பும், கி.பி 17ம் நூற்றாண்டின் பிரான்சியக் கணிதவியலாளர் பிலைசு பாஸ்கலின் கண்டுபிடிப்பாகக் கருதப்பட்டாலும், அவருக்கு முந்தைய காலத்துக் கணிதவியலாளர்கள் அவற்றைப் பற்றி அறிந்திருந்தனர். இந்தியக் கணிதவியலாளரான பிங்கலர் கி.மு. 3ம் நூற்றாண்டில் உயர்வரிசை அடுக்குகளுக்கான விரிவினைக் குறிப்பிட்டுள்ளார். கி.மு 4ம் நூற்றாண்டில் கிரேக்கக் கணிதவியலாளர் யூக்ளிடு, இரண்டாம் அடுக்குக்கான ஈருறுப்புத் தேற்றத்தினைப் பற்றிக் குறிப்பிட்டுள்ளார். கி.பி 10ம் நூற்றாண்டில் இந்தியக் கணிதவியலாளர் ஹலயுதரும் பாரசீகக் கணிதவியலாளர் அல் கராஜியும் மற்றும் கி.பி 13ம் நூற்றாண்டில் சீனக் கணிதவியலாளர் யாங் உயியும், பொதுமைப்படுத்தப்பட்ட ஈருறுப்புத் தேற்றத்தைப் பற்றியும் பாஸ்கலின் முக்கோணம் என்று பின்னர் பெயர்பெற்ற முக்கோண அமைப்பு எண்களைப் பற்றியும் அறிந்திருந்தனர். அல் கராஜி ஈருறுப்புத் தேற்றத்திற்கும் பாஸ்கலின் முக்கோண அமைப்பிற்கும் கணிதத் தொகுத்தறிதல் முறையில் நிறுவல் அளித்துள்ளார்.  
r ஏதேனும் ஒரு மெய்யெண் எனில் ஈருறுப்பு விரிவு:  
:<math>
\begin{align}
(x+y)^r & =\sum_{k=0}^\infty {r \choose k} x^{r-k} y^k \qquad\qquad\qquad\qquad\qquad\qquad\qquad\qquad\qquad(2) \\
& = x^r + r x^{r-1} y + \frac{r(r-1)}{2!} x^{r-2} y^2 + \frac{r(r-1)(r-2)}{3!} x^{r-3} y^3 + \cdots.
\end{align}
</math>  
r ஒரு குறையிலா முழுஎண்ணாக இருந்தால், k > r எனும்போது ஈருறுப்புக் குணகங்கள் பூச்சியமாகின்றன. எனவே விரிவு (2) ஆனது விரிவு (1) ஆக மாறுகிறது. இதில் அதிகபட்சம் r+1 பூச்சியமில்லா உறுப்புகள் இருக்கும். r இன் ஏனைய மதிப்புகளுக்கு விரிவு (2) முடிவிலா பூச்சியமல்லாத உறுப்புகளைக் கொண்டிருக்கும்.(x, y பூச்சியமில்லாமல் இருந்தால்)  
*r*&nbsp;=&nbsp;&minus;*s* எனில்,  
:<math>\frac{1}{(1-x)^s} = \sum_{k=0}^\infty {s+k-1 \choose k} x^k \equiv \sum_{k=0}^\infty {s+k-1 \choose s-1} x^k.</math>  
*s*&nbsp;=&nbsp;1 எனில் இவ்விரிவு பெருக்குத் தொடரின் வாய்ப்பாடாக அமையும்.
# ஈருறுப்புத் தேற்றம்

## வரலாறு

### பல்லுறுப்புத் தேற்றம்

இரண்டுக்கும் மேற்பட்ட உறுப்புகளைக் கொண்ட பல்லுறுப்புக்கோவைகளின் அடுக்குகளை விரித்தெழுதுவதற்கும் ஈருறுப்புத் தேற்றத்தைப் பொதுமைப்படுத்தலாம்.  
:<math>(x_1 + x_2 + \cdots + x_m)^n
= \sum_{k_1,k_2,\ldots,k_m} {n \choose k_1, k_2, \ldots, k_m}
x_1^{k_1} x_2^{k_2} \cdots x_m^{k_m}. </math>  
அனைத்து *k*<sub>*i*</sub> ன் கூடுதல் &nbsp;*n* ஆக இருக்கும். குணகங்கள், <math> \tbinom n{k_1,\cdots,k_n} </math> பல்லுறுப்புக் குணகங்கள் என அழைக்கப்படும். அவற்றின் மதிப்புகளைக் காணும் சூத்திரம்,  
:<math> {n \choose k_1, k_2, \ldots, k_m}
= \frac{n!}{k_1!\, k_2! \cdots k_m!}.</math>
# இயங்கா கடற்படை

**இயங்கா கடற்படை** (*Fleet in being*) என்பது துறைமுகத் தளங்களை விட்டு வெளியேறாமலேயே ஒரு கடற்பகுதியில் ஆதிக்கம் செலுத்தும் கடற்படைப் பிரிவினைக் குறிக்கிறது. இத்தகு கடற்படைகள் ஒரு கடற்பகுதியில் நிறுத்தப்பட்டிருந்தால், இவற்றை சமாளிக்க எதிர் தரப்பினர் இன்னொரு கடற்படையை அங்கு அனுப்பும் நிலை உருவாகும். இயங்கா கடற்படைகள் துறைமுகங்களை விட்டு வெளியேறி கடற்பகுதியில் பயணித்தால், எதிர் தரப்புடன் மோதல்கள் நிகழலாம். இதில் வெற்றி என்பது உறுதி கிடையாது. ஆனால் அவ்வாறு உண்மையில் வெளியேறாமல் தளங்களிலேயே தங்கிவிட்டால், அதன் அச்சுறுத்தல் ஒன்றே, சுற்றுப்புற கடற்பகுதிகளில் ஆதிக்கம் செலுத்த உதவும். இதனை பயன்படுத்திக் கொண்டு எதிர் தரப்பினை எதிர்வினையாற்றச் செய்யலாம்.  
இக்கோட்பாடு 1690ல் முதன் முதலில் அறிமுகப்படுத்தப்பட்டது. பிரித்தானிய அட்மைரல் டோரிங்க்டன் பிரபு இதனை அறிமுகப்படுத்தினார். தனது கடற்படையினை விட பலம் வாய்ந்த பிரெஞ்சு கடற்படையுடன் மோதுவதற்கு பதில், துறைமுகத்தில் இருப்பது சிறந்த உத்தி என்று கண்டறிந்தார். எதிர் தரப்பு துறைமுகத்தை நேரடியாகத் தாக்கத் தயங்கும் ஆனால் வேறு இடங்களுக்கும் செல்ல இயலாது (அப்படி சென்று விட்டால் மீண்டும் துறைமுகத்தை விட்டு வெளியேறி கடலில் ஆதிக்கம் செலுத்தலாம்). துறைமுகத்தில் இருக்கும் கடற்படைக்கு கூடுதல் பாதுகாப்பு என்ற அடிப்படையில் இக்கோட்பாடு செயல்பட்டது. ஆனால் வான்படைகளின் வளர்ச்சிக்குப் பின்னர் இக்கூற்று பொய்யானது. துறைமுகத்தில் உள்ள கப்பல்களை வானூர்திகள் எளிதில் தாக்கி அழிக்கும் நிலை உருவானது.